കുളനടയിലെ ദുരിതാശ്വാസക്യാമ്ബ് സന്ദര്ശിച്ച് വീണാ ജോര്ജ് കുളനട : മന്ത്രി വീണാ ജോര്ജ് കുളനടയിലെ ദുരിതാശ്വാസക്യാമ്ബ് സന്ദര്ശിച്ചു. അവശ്യമായ ആരോഗ്യവിഭാഗം ജീവനക്കാരെ ഉള്പ്പെടെ അടിയന്തര ആവശ്യങ്ങള്ക്കായി നിയോഗിച്ചിട്ടുണ്ടെന്ന് മന്ത്രി പറഞ്ഞു. ജില്ലയിലെ ഏറ്റവും വലിയ ദുരിതാശ്വാസക്യാമ്ബുകളിലൊന്നാണ് കുളനട ഗ്രാമപ്പഞ്ചായത്ത് ഹയര് സെക്കന്ഡറി സ്കൂളിലുള്ളത്. ക്യാമ്ബില് 71 കുടുംബങ്ങളിലെ 263 പേരാണ് കഴിയുന്നത്. ശക്തമായ മഴ ഉണ്ടാകാനുള്ള സാധ്യത മുന്നില്കണ്ട് അവശ്യമായ ഭക്ഷ്യവസ്തുക്കള് ഉറപ്പാക്കണമെന്ന് മന്ത്രി ഉദ്യോഗസ്ഥര്ക്ക് നിര്ദേശം നല്കി. ക്യാമ്ബുകളില് കഴിയുന്നവരുടെ പശു, ആട് എന്നിവയ്ക്ക് ഭക്ഷണം ഒരുക്കാന് സംവിധാനമൊരുക്കി. മന്ത്രിക്കൊപ്പം ജില്ലാ പഞ്ചായത്ത് ആരോഗ്യ വിദ്യാഭ്യാസ സ്റ്റാന്ഡിങ് കമ്മിറ്റി ചെയര്മാന് ആര്. അജയകുമാര്, കുളനട ഗ്രാമപ്പഞ്ചായത്ത് പ്രസിഡന്റ് ചിത്തിര സി.ചന്ദ്രന് പന്തളം ബ്ലോക്ക് പഞ്ചായത്ത് വികസനകാര്യ സ്റ്റാന്ഡിങ് കമ്മിറ്റി ചെയര്മാന് പോള് രാജന്, കുളനട ഗ്രാമപ്പഞ്ചായത്തംഗങ്ങളായ ഷീജ മോനച്ചന്, സാറാമ്മ കുഞ്ഞൂഞ്ഞ്, മിനി സാം ബിജു പരമേശ്വരന്, വിനോദ്, ഐശ്വര്യ ജയചന്ദ്രന്, ഡോ.ശ്രീകുമാര് തുടങ്ങിയവരും ക്യാമ്ബിലെത്തി.The post കുളനടയിലെ ദുരിതാശ്വാസക്യാമ്ബ് സന്ദര്ശിച്ച് വീണാ ജോര്ജ് first appeared on MalayalamExpressOnline.